Document ID: 32006R0178

UREDBA KOMISIJE (ES) št. 178/2006
z dne 1. februarja 2006
o spremembi Uredbe Evropskega parlamenta in Sveta (ES) št. 396/2005 o uvedbi Priloge I s seznamom živil in krme, za katere veljajo mejne vrednosti ostankov pesticidov
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1), in zlasti člena 4(1) Uredbe,
ob upoštevanju naslednjega:
(1)
V skladu z Uredbo (ES) št. 396/2005 mora priloge I, II, III in IV k tej uredbi določiti Komisija, njihova uvedba pa je pogoj za uporabo poglavij II, III in V Uredbe.
(2)
V Prilogo I k Uredbi (ES) št. 396/2005 je treba vključiti vsa živila, za katera trenutno veljajo mejne vrednosti ostankov (MRL) na ravni Skupnosti ali nacionalni ravni, kakor tudi tiste, za katere je primerno uporabiti usklajene MRL.
(3)
Uredbo (ES) št. 396/2005 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali.
(5)
Posamezne MRL še niso bile zahtevane za ribe in za kmetijske rastline namenjeni izključno za živalsko krmo, podatki kot osnova za določitev MRL pa niso na voljo. Primerno je počakati, da se pridobijo ali zberejo ti podatki. Prevladuje mnenje, da je obdobje treh let dovolj za pridobitev ali zbiranje teh podatkov -
SPREJELA NASLEDNJO UREDBO:
Člen 1
Besedilo iz Priloge k tej uredbi se doda kot Priloga I k Uredbi (ES) št. 396/2005.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. februarja 2006

Labels: 0
17
20
6